CELEX: 32015R1396
Language: hu
Date: 2015-08-14 00:00:00
Title: A Bizottság (EU) 2015/1396 végrehajtási rendelete (2015. augusztus 14.) az 540/2011/EU végrehajtási rendeletnek a „Bacillus subtilis (Cohn 1872) AQ 713 törzzsel azonos QST 713 törzse” hatóanyag tekintetében történő helyesbítéséről (EGT-vonatkozású szöveg)

15.8.2015   
            
            
               HU
            
            
               Az Európai Unió Hivatalos Lapja
            
            
               L 216/1
            
         A BIZOTTSÁG (EU) 2015/1396 VÉGREHAJTÁSI RENDELETE
   (2015. augusztus 14.)
   az 540/2011/EU végrehajtási rendeletnek a „Bacillus subtilis (Cohn 1872) AQ 713 törzzsel azonos QST 713 törzse” hatóanyag tekintetében történő helyesbítéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 78. cikke (3) bekezdésére,
   a Növények, Állatok, Élelmiszerek és Takarmányok Állandó Bizottságával folytatott konzultációt követően,
   mivel:
   
               (1)
            
            
               A Bacillus subtilis (Cohn 1872) AQ 713 törzzsel azonos QST 713 törzse (a továbbiakban: Bacillus subtilis) gombaölő szerként való felhasználás tekintetében a 2007/6/EK bizottsági irányelvvel (2) felvételre került a 91/414/EGK irányelv (3) I. mellékletében szereplő hatóanyagok közé.
            
         
               (2)
            
            
               A 91/414/EGK irányelv I. mellékletében szereplő hatóanyagok az 1107/2009/EK rendelet értelmében jóváhagyott hatóanyagnak tekintendők, és az 540/2011/EU bizottsági végrehajtási rendelet (4) mellékletének A. részében fel vannak sorolva.
            
         
               (3)
            
            
               2015. január 22-én Hollandia arról értesítette a Bizottságot, hogy az a vállalkozó, akinek a kérelme nyomán a Bacillus subtilis felvételre került a 91/414/EGK irányelv I. mellékletébe, kérte az említett anyag felhasználási feltételeinek az Erwinia amylovora (tűzelhalás) elleni baktériumölő szerként történő felhasználásra történő kiterjesztését, mivel e felhasználás tévedésből kimaradt a 91/414/EGK irányelv I. mellékletében szereplő jegyzékből.
            
         
               (4)
            
            
               Hollandia a kérelem benyújtását indokoltnak tartotta.
            
         
               (5)
            
            
               Mi több, a baktériumölő szerként történő felhasználás értékelésére már a Bacillus subtilis hatóanyag jóváhagyási eljárása során sor került, és a felülvizsgálati jelentésnek is tárgyát képezi.
            
         
               (6)
            
            
               Az 540/2011/EU végrehajtási rendeletet ezért ennek megfelelően helyesbíteni kell,
            
         ELFOGADTA EZT A RENDELETET:
   1. cikk
   Az 540/2011/EU bizottsági végrehajtási rendelet melléklete A. részének 138. sorában az „Egyedi rendelkezések” oszlophoz tartozó A. rész helyébe a következő szöveg lép:
   
      „A. RÉSZ
      Kizárólag gombaölő és baktériumölő szerként engedélyezhető.”
   
   2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. augusztus 14-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 309., 2009.11.24., 1. o.
   
   
      (2)  A Bizottság 2007. február 14-i 2007/6/EK irányelve a 91/414/EGK tanácsi irányelvnek a metrafenon, a Bacillus subtilis, a spinozad és a tiametoxam hatóanyagként való felvétele céljából történő módosításáról (HL L 43., 2007.2.15., 13. o.).
   
      (3)  A Tanács 1991. július 15-i 91/414/EGK irányelve a növényvédő szerek forgalomba hozataláról (HL L 230., 1991.8.19., 1. o.).
   
      (4)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).